อยากรู้ว่าเป็นหนองในใช่มั้ยค่ะ? แต่ก้อกินยาหนองในหายแล้วน่ะค่ะ ใม่มีตกขาวแล้วใม่มีกลิ่นด้วย แต่ยังเป้นตุ่มอยู่ค่ะมันคือใรค่ะ😅😂
สวัสดีค่ะ โรคหนองในแท้ในผู้หญิงนั้น หลังจากติดเชื้อมาแเล้วประมาณ 2-10 วัน ก็จะเริ่มแสดงอาการ ซึ่งประมาณ 50% ของผู้ที่ติดเชื้อนั้น จะแสดงอาการ อีกครึ่งหนึ่งจะไม่มีอาการ โดยอาการที่จะมี ได้แก่ มีตกขาวผิดปกติ คือมีปริมาณมากขึ้น เป็นหนองสีเหลืองหรือสีเขียว มีกลิ่นเหม็น แสบหรือขัดเมื่อปัสสาวะ ปัสสาวะขุ่น ปวดท้องน้อย เป็นต้นสำหรับตุ่มในช่องคลอด ไม่น่าใช่อาการของโรคหนองใน แต่อาจเป็น- ส่วนของเยื่อบุและเนื้อเยื่อใต้เยื่อบุช่องคลอด ที่มีการซ้อนพับกัน- หูดหงอนไก่ เกิดจากการติดเชื้อ human papilloma virus ซึ่งติดต่อจากการมีเพศสัมพันธ์ ลักษณะคือจะเห็นเป็นติ่งเนื้อนุ่มๆ สีชมพูหรือสีเนื้อ ผิวขรุขระ ซึ่งจะเริ่มจากรอยโรคเล็กๆ แล้วขยายจนมีลักษณะคล้ายหงอนไก่หรือดอกกะหล่ำ อาจพบจุดเดียวหรือหลายจุด มักไม่มีอาการ- ติ่งเนื้องอกธรรมดา ซึ่งมีหลายชนิด เช่น fibroepithelial polyp, tubulosquamous polyp, squamous papilloma, Mullerian papilloma, villous adenoma เป็นต้น- ซีสต์ของผนังช่องคลอดที่อาจดันจนเห็นออกมาเป็นตุ่ม เช่น Mullerian cyst รวมไปถึงการเจริญที่ผิดปกติของเนื้อเยื่อของผนังช่องคลอด เช่น endocervicosis endometriosis (เยื่อบุโพรงมดลูกมาเจริญผิดที่) melanocytic nevus (ไฝ) เป็นต้น- เนื้อร้ายหรือมะเร็งชนิดต่างๆ เช่น papillary squamous cell carcinoma, warty squamous cell carcinoma เป็นต้นหากตุ่มไม่หายไป มีขนาดใหญ่ขึ้น หรือเพิ่มจำนวนมากขึ้น ก็ควรไปพบสูติ-นรีแพทย์เพื่อตรวจหาสาเหตุค่ะ